open-index/open-wikipedia-markdown huggingface dataset:
Vlárská dráha

|}

**Vlárská dráha** alebo **Vlárska železnica** je tradičné označenie pre železničnú trať Brno – Veselí nad Moravou – Trenčianska Teplá s dĺžkou 179 km, dnes v cestovnom poriadku pre cestujúcich rozdelenú medzi traťové úseky číslo 340 a číslo 341 v Česku a číslo 123 na Slovensku. Nazýva sa podľa rieky Vlára, pozdĺž ktorej je vedená jej koncová časť.

Vedie z Brna cez Blažovice, Kyjov, Bzenec, Veselí nad Moravou, Kunovice, Uherský Brod a Bylnice do slovenskej Trenčianskej Teplej. V úseku odbočka Brno-Černovice (Slatinská) – Veselí nad Moravou je trať dvojkoľajná a v úseku Brno hlavní nádraží – Blažovice od roku 1996 aj elektrifikovaná.

Úsek Brno – Kunovice je súčasťou celoštátnej dráhy, nadväzujúci úsek je kategorizovaný ako regionálna trať. Pri prevzatí funkcie prevádzkovateľa Správou železničnej dopravnej cesty v roku 2008 bola úsekom celoštátnej dráhy ešte celá trať.

## História
Stavba trati prebiehala v 80. rokoch 19. storočia a do prevádzky boli dávané jednotlivé úseky nasledovne:
* 1. apríla 1883: Kunovice – Uherský Brod
* 20. júla 1884: Kyjov – Bzenec
* 4. júna 1887: Bzenec – Kunovice
* 10. októbra 1887: Brno – Kyjov
* 28. októbra 1888: Uherský Brod – Trenčianska Teplá

Vlárska dráha bola vybudovaná ako súčasť Českomoravskej transverzály, podobne ako napr. Trať 240.

**Osobnú prevádzku na trati** v histórii Vlárskej dráhy okrem vlakov skôr lokálneho významu zabezpečovalo do konca 80. rokov aj niekoľko významnejších vlakov. Denne boli prevádzkované dva páry rýchlikov, ktoré spájali Brno s Trenčianskou Teplou (z Brna rýchlik odchádzal okolo 8. a 13. hodiny, z Trenčianskej Teplej okolo 13. a 19. hodiny, celková jazdná doba sa pohybovala okolo 3,5 hodiny). V Trenčianskej Teplej bol možný prestup na rýchliky smerujúce do Tatier. Časť Vlárskej dráhy využíval aj nočný rýchlik *Petrov* z Brna do Košíc *(v úseku Brno – Bzenec*) alebo nočný vlak *Devín* (v úseku Brno – Veselí nad Moravou) idúci z Bratislavy do Prahy cez Piešťany a Myjavu.

Aj **v súčasnosti** prevažujú vlaky regionálneho významu. Na krátko bolo od cestovného poriadku 2010/2011 obnovené priame spojenie Brna a Trenčianskej Teplej prostredníctvom víkendového zrýchleného vlaku. Na základe dohody so slovenským dopravcom ZSSK je od decembra 2012 zaistené spojenie už len s prestupom v pohraničnej prechodovej stanici Vlársky priesmyk.

Od decembra 2016 je úsek trate Trenčianska Teplá – Uherský Brod využívaný súkromným prepravcom Arriva na linke Nitra – Praha.


Súbor:Trenčianska Teplá station.JPG|Žel. st. Trenčianska Teplá
Súbor:Bojkovice, železniční zastávka.jpg|Zastávka Bojkovice 
Súbor: Bylnice, railway station.jpg|Bylnice, železničná stanica


## Referencie

## Iné projekty

## Zdroj
* 

Kategória:Železničné trate v Česku
Kategória:Železničné trate na Slovensku
Kategória:Železničná doprava v Brne
Kategória:Doprava v okrese Brno-venkov
Kategória:Doprava v okrese Vyškov
Kategória:Doprava v okrese Hodonín
Kategória:Doprava v okrese Uherské Hradiště
Kategória:Doprava v okrese Zlín
Kategória:Doprava v okrese Trenčín
Peter Bishop

**Peter C. Bishop** je americký futurológ a sociológ. 

## Vzdelanie a rodina
Študoval filozofiu na St. Louis University. V roku 2004 získal doktorát zo sociológie na Michigan State University. Študoval tiež matematiku a fyziku. Býva v Houstone v Texase v USA. Je ženatý a má dve deti. 

## Priekopník výučby futurológie
Od roku 1982 vyučoval futurológiu (futures studies) na University of Houston - Clear Lake. Od roku 2005 až do roku 2013 vyučoval futurológiu na University of Houston. Patrí medzi priekopníkov profesionálnej výučby futurológie. Venuje sa tiež výučbe strategického predvídania - Strategic Foresight. 

## Poradenské aktivity
Je prezidentom firmy Strategic Foresight and Development. Medzi jeho klientov patria IBM, NASA Johnsons Space Center, Nestle USA, CIA, DIA, W. K. Kellogg Foundation, Center for Houston´s Future a ďalsie firmy.

## Futurologické aktivity
Je participantom a členom plánovacieho výboru najväčšieho futurologického projektu sveta The Millennium Project. Pravidelne vystupuje na výročných konferenciách World Future Society. V roku 2005 prednášal v Prahe na druhej konferencii o metodológii štúdií budúcnosti (futures studies), ktorú pod názvom The Second Prague Workshop on Futures Studies Methodology, usporiadalo Centrum pre ekonomické a sociálne stratégie CESES Fakulty sociálnych vied Karlovej univerzity v Prahe v spolupráci s Občianskou futurologickou spoločnosťou OFS.

## Bibliografia
### Knihy
* Bishop, Peter C., Hines, Andy (editors): Teaching About the Future. Guidelines for Strategic Foresight. Social Technologies, LLC, Washington, D.C., 2007, ISBN  978-0978931704, 253 str.
* Bishop, Peter C., Hines, Andy: Teaching About the Future. The Basics of Foresight Education. Palgrave Macmillan, New York, New York, 2012, ISBN 978-0230363496, 328 str. 

### Publikácie
* Bishop, Peter C., Mills, Alan: Applied Futurism. An Introduction for Actuaries. Society of Actuaries, Education and Examination Committee, 2000, 128 str.

### Články
* Bishop, Peter C.: An Itroduction to Visioning: Part I. Actuarial Futures. June 1996
* Bishop, Peter C.: An Itroduction to Visioning: Part II. Actuarial Futures. January 1998
* Bishop, Peter C.: Thinking Like a Futurist. 15 Questions to Stretch Your Mind. The Futurist June - July 1998
* Bishop, Peter C.: Framework Forecasting. Managing Uncertainty and Influencing the Future. In:  Potuček, Martin, Slintáková, Barbora (editors): The Second Prague Workshop on Futures Studies Methodology. CESES FSV UK, Praha, 2005, ISSN 1801-1659, 188 str., str. 94-109
* Bishop, Peter C.: A Case for the Future in the Gifted and Talanted Classroom. In: Tempo. Journal of the Texas Association for the Gifted and Talanted.  Vol. XXXI, No. 2, 2011, str. 24-28

Kategória:Futurológovia
Kategória:Sociológovia USA
Železničná trať Nezamyslice – Olomouc

|}
**Železničná trať Nezamyslice – Olomouc** (v cestovnom poriadku pre cestujúcich označená číslom **301**) je trať vedúca z Nezamyslic cez Prostějov do Olomouca. Ide o jednokoľajnú elektrifikovanú celoštátnu trať. Prevádzka na trati bola zahájená v roku 1870, v roku 1931 bola vybudovaná preložka trate v Olomouci. V roku 1993 prebehla elektrifikácie trate. 

## Nadväzujúce trate
### Nezamyslice
*Trať 300 Brno hl. st. - Holubice - Nezamyslice - Kojetín - Přerov
*Trať 302 Nezamyslice - Morkovice

### Prostějov hlavná stanica
*Trať 271 Prostějov hl. st. - Ptení - Konice - Dzbel - Chornice
*Trať 273 Červenka - Senice na Hané - Prostějov hl. st.

### Olomouc hlavná stanica
*Trať 270 Česká Třebová - Třebovice v Č. - Rudoltice v Č. - Zábřeh na Mor. - Červenka - Olomouc hl. st. - Výh. Dluhonice - Přerov - Prosenice - Hranice na Mor. - Suchdol n O. - Studénka - Ostrava-Svinov - Ostrava hl. st. - Bohumín - Bohumín št. hr. (Chalupki PKP)
*Trať 275 Olomouc hl. st. - Senice na Hané - Drahanovice
*Trať 290 Olomouc - Šumperk
*Trať 310 Olomouc hl. st. - Valšov - Bruntál - Milotice nad Opavou - Krnov - Opava východ

## Pozri aj
* Zoznam železničných tratí v Česku

## Iné projekty

## Externé odkazy
*http://www.zelpage.cz/trate/ceska-republika/trat-301 Na ZelPage.cz
*http://www.historie-trati.wz.cz/ História železničných tratí

## Zdroj

Nezamyslice - Olomouc
Kategória:Doprava v Olomouci
Kategória:Doprava v okrese Olomouc
Kategória:Doprava v okrese Prostějov
Johnny Thunders

**Johnny Thunders**, rodným menom **John Anthony Genzale, Jr** (* 15. júl 1952, New York, New York, USA – † 23. apríl 1991, New Orleans, Louisiana) bol americký gitarista, spevák a skladateľ, najviac známy ako člen skupiny New York Dolls. Po rozpade New York Dolls hral so svojou skupinou The Heartbreakers a neskôr sa vydal na sólovú dráhu. Jeho sesternicou je herečka Angela Nicoletti.

## Životopis
Narodil sa v newyorskom obvode Queens a v detstve žil v štvrti East Elmhurst a neskôr v Jackson Heights.

Svoju prvú kapelu nazvanú *The Reign* založil v roku 1967 a neskôr vystupoval so skupinou *Johnny and the Jaywalkers*. Začiatkom sedemdesiatych rokov spolu s Arthurom Kaneom, Billom Murciom a Rickom Rivetsom pôsobil v kapele *Actress*, ktorá sa však čoskoro rozpadla. Kane, Murcia a Thunders doplnení o Davida Johansena a Sylvaina Sylvaina založili skupinu New York Dolls.

Thunders so skupinou New York Dolls nahral dva štúdiové albumy a roku 1975 spolu s Jerrym Nolanom, ktorý v skupine nahradil Murciu, odišiel a založili spolu súbor The Heartbreakers. Skupina v roku 1977 vydala svoj prvý album *[[L.A.M.F.]]* a nedlho potom sa rozpadla. Následne sa Thunders vydal na sólovú dráhu a hneď v roku 1978 vydal svoj prvý album nazvaný *So Alone*. Roku 1979 založil skupinu Gang War (v skupine pôsobil napríklad tiež gitarista Wayne Kramer) a neskôr občasne vystupoval s obnovenými The Heartbreakers a vydával ďalšie sólové albumy. V roku 1988 vydal spoločný album *Copy Cats* so speváčkou Patti Palladin. Od roku 1988 vystupoval so skupinou *The Oddballs*.

V apríli 1991 dokončil turné po Nemecku a Japonsku a odišiel do New Orleans. Zomrel 23. apríla 1991 vo svojom dome pravdepodobne na predávkovanie metadónom, hoci o jeho smrti koluje rad príbehov − napríklad hudobník Dee Dee Ramone vo svojej autobiografii *Lobotomy: Surviving The Ramones* vyjadril názor, že Thundersa zavraždili drogoví díleri. Pitva ukázala, že mal leukémiu. Zanechal štyri deti. Je pochovaný v New Yorku na "Mount Saint Marys Cemetery".

## Referencie

## Externé odkazy
* 
*  Bio, Bilder, Lyrics, Tabs u.v.m.

## Zdroj

Kategória:Rockoví gitaristi USA
Kategória:Rockoví speváci USA
Kategória:Skladatelia modernej hudby USA
Kategória:Protopunkoví hudobníci
Kategória:Osobnosti z New Orleansu
Hôtel d'Aumont

thumb|Hôtel d'Aumont
**Hôtel d'Aumont**  je mestský palác v Paríži. Nachádza sa v historickej štvrti Le Marais v ulici *[[Rue de Jouy]]* v 4. obvode. Baroková budova postavená v rokoch 1644 - 1648 je v majetku mesta Paríž a od roku 1938 je chránená ako historická pamiatka.

## História
Na mieste dnešného paláca stál na začiatku 15. storočia palác rodiny du Dé. V roku 1619 ho kúpil kráľovský radca Michel-Antoine Scarron, ktorý v roku 1644 poveril architekta Louisa Le Vau, aby ho nahradil lepšou stavbou.

Palác bol dokončený v roku 1648 a prenajal si ho vojvoda Aumont, ktorý ho kúpil v roku 1656. Neskôr ho upravil architekt François Mansart a vyzdobili maliari Charles Le Brun a Simon Vouet. Francúzsku záhradu pravdepodobne navrhol André Le Nôtre. Záhrada siahala až na nábrežie Seiny.

Rodina Aumont vlastnila palác až do roku 1756, kedy ho predala a následne menil majiteľa. V rokoch 1802 - 1824 tu sídlila radnica bývalého 9. obvodu. V rokoch 1824 -1859 palác slúžil ako internát pre Lycée Charlemagne.

V roku 1859 palác získala *Pharmacie centrale de France*, záhrada bola zrušená a zastavaná skladmi, interiér paláca bol premenený na kancelárie a obchody.

V roku 1938 palác kúpilo mesto Paríž a od roku 1859 tu sídli Správny súd v Paríži (Tribunal administratif de Paris).

## Iné projekty

## Externé odkazy
* Záznam v evidencii historických pamiatok
* Palác na Structurae

## Zdroj

Aumont
Kategória:Barokové stavby v Paríži
Kategória:Le Marais
Kategória:Historické pamiatky v Paríži
Kategória:4. obvod (Paríž)
Leukadios

**Leukadios** (*Leukadios*) môže byť v gréckej mytológii:
* syn Ikaria zo Sparty, pozri Leukadios (syn Ikaria)
* prímeno boha Apolóna, pozri Leukadios (prímeno)
Hôtel de Clisson

thumb|Vstupná brána paláca
**Hôtel de Clisson** je mestský palác v Paríži. Nachádza sa v historickej štvrti Le Marais v ulici *[[Rue des Archives]]* v 3. obvode a je súčasťou stavebného komplexu Francúzskeho národného archívu. Z pôvodného paláca sa dochoval len monumentálny portál.

## História
Palác je pomenovaný po bretónskom vojvodovi Olivierovi de Clisson (1336 - 1407), ktorý ho dal postaviť v rokoch 1371 - 1380. V 16. storočí bol majetkom rodu de Guise a bolo tu sídlo Katolíckej ligy. Henrich I. de Guise dal palác prestavať a vybudoval nový palác, dnešný hôtel de Soubise. Paláce boli počas Francúzskej revolúcie znárodnené a bol tu založený Francúzsky národný archív, ktorý tu sídli dodnes. Brána paláca Clisson slúžila v rokoch 1846 - 1866 ako vstup do École des Chartes. Od roku 1862 je objekt spolu s ostatnými palácmi chránený ako historická pamiatka.

## Referencie

## Iné projekty

## Externé odkazy
* Záznam v evidencii historických pamiatok

Clisson
Kategória:Gotické stavby vo Francúzsku
Kategória:Le Marais
Kategória:Historické pamiatky v Paríži
Kategória:3. obvod (Paríž)
Svätá liga (1576)

thumb|Henrich IV.  ako Herkules stínajúci hlavy hydry (Svätej ligy)
**Svätá liga**, zriedkavejšie *Katolícka liga*, alebo *Svätá únia* bola aliancia francúzskej katolíckej šľachty, ktorá usilovala o potlačenie, či vyhladenie hugenotov, a jedna zo strán v hugenotských vojnách. Jej zakladateľom a až do svojho zavraždenia vedúcou postavou bol Henrich I. de Guise.

## Iné projekty

## Zdroj

Kategória:Občianske vojny
Kategória:Protireformácia
Kategória:Francúzske náboženské vojny
Hôtel de Beauvais

thumb|Nádvorie paláca
**Hôtel de Beauvais** je mestský palác v Paríži. Nachádza sa v historickej štvrti Le Marais v ulici *Rue François-Miron* č 64 vo 4. obvode. Budova patrí mestu Paríž a od roku 1966 je chránená ako historická pamiatka.

## História
V roku 1200 darovala Eloise de Palaiseau dom v Paríži cisterciánskemu opátstvu Chaalis dom s dvomi corps de logis, z ktorých jeden sa nazýval *Hôtellerie du Faucon*. Kláštor tu vybudoval svoje parížske sídlo z ktorého sa zachovala goticá pivnica z 15. storočia pod nádvorím dnešného paláca.

Palác neskôr vlastnila manželka Nicolasa Fouqueta, od ktorej ho získal v roku 1654 Pierre Beauvais. Ten prikúpil ešte susediaci dom a poveril kráľovského architekta Antoina Le Pautra (1621-1679), aby pre jeho manželku Catherine Bellier (1614-1689), prvú dámu kráľovnej Anny Rakúske a milenku Ľudovíta XIV. postavil nový palác.

Jej významné postavenie u kráľovského dvora dokladá, že na stavbu Balaci boli použité kamene určené pôvodne pre stavbu fasády Louvru.

Na balkóne tohto paláca Anna Habsburská, kardinál Mazarin a Henri de la Tour d'Auvergne de Turenne privítali 26. augusta 1660 Ľudovíta XIV. a jeho manželku Máriu Teréziu v Paríži. Túto udalosť pripomína francúzsky znak nad portálom.
thumb|left|Gotická pivnica
V roku 1706 kúpil palác kráľovský radca Le Troyen Jean Orry a po ňom tu býval jeho syn Philibert Orry (1689 - 1747), minister financií a dozorca kráľovských stavieb Ľudovíta XV. Po jeho smrti palác zdedil jeho synovec Louis Philibert Orry.

V roku 1763 si palác prenajal bavorský vyslanec Maximilien Emmanuel Franz van Eyck (1711 - 1777) a v tom istom roku tu 18. novembra koncertoval prvýkrát sedemročný Wolfgang Amadeus Mozart. Mozartovci bývali v paláci do 10. apríla 1764, kedy odišli do Londýna.

Počas Francúzskej revolúcie bol palác znárodnený a prestavaný na kancelárie dostavníkovej spoločnosti a potom prenajímaný a opäť prestavovaný počas celého 19. storočia a na začiatku 20. storočia.

Počas svojej oficiálnej návštevy v novembri 1911 si palác prezrel Peter I..

V roku 1943 palác kúpilo mesto Paríž za 200 000 frankov od židovskej rodiny Simon v rámci arizácie židovského majetku. Po oslobodení slúžil pre nájomné bývanie až do prelomu rokov 1985/1986. Potom sa jeho využitie menilo. Bolo tu tiež sídlo Asociácie pre záchranu historického Paríža (Association pour la sauvegarde et la mise en valeur du Paris historique).

Od roku 2004 slúži ako sídlo Správneho odvolacieho súdu v Paríži.

V paláci sa nakrúcalo niekoľko filmov, ako napr. *Bankárka* s Romy Schneider, alebo *Camille Claudel* s Isabelle Adjani a tiež americký film *[[Neznesiteľná ľahkosť bytia]]* Philipa Kaufmana.

## Referencie

## Iné projekty

## Externé odkazy

* Záznam v evidencii historických pamiatok
* Palác na Structurae

## Zdroj

Beauvais
Kategória:Barokové stavby v Paríži
Kategória:Le Marais
Kategória:Historické pamiatky v Paríži
Kategória:4. obvod (Paríž)
Leukadios (syn Ikaria)

**Leukadios** (*Leukadios*) je v gréckej mytológii syn Ikaria zo Sparty a najády Periboie.

Antický autor Strabón uvádza, že Ikarios, otec Odyseovej manželky Penelopy mal aj dvoch synov Leukadia a Alyzea, ktorí vládli v Akarnanii a zaznamenal aj, že podľa historika Efora z Kýmy bratia založili na ostrove Leukas mestá, pomenované po nich, Leukadu a Alyzeiu.

## Referencie

Kategória:Postavy gréckej mytológie
Anthony Wiener

**Anthony Janoff Wiener** (* 27. júl 1930 – † 19. jún 2012) bol americký matematik a futurológ. 

## Vzdelanie
Narodil sa v Newarku a vyrastal v Maplewoode v New Jersey. Žil v Closter v New Jersey. Študoval na Harvard University a Harvard Law School.  

## Futurologické aktivity
Bol spoluzakladateľom Hudson Institute a blízkym spolupracovníkom Hermana Kahna, s ktorým vydal v roku 1967 knihu *The Year 2000: A Framework for Speculation on The Next Thirty-Three Years*. Bol vedúcim Research Management Council na Hudson Institute. Robil konzultanta o problémoch budúcnosti pre NASA, Stanfors Research Institute, Shell Oil a ďalšie organizácie. Bol autorom alebo spoluautorom viacerých kníh o budúcnosti. Vyučoval na Polytechnic Institute na New York University.

## Dielo
Bol autorom alebo spoluautorom nasledovných kníh a publikácií:
* Kahn, Herman, Wiener, Anthony J.: Crises and Arms Control. Hudson Institute, Croton-on-Hudson, New York 1962
* Kahn, Herman, Wiener, Anthony J. with contribution from other staff members of the Hudson Institute: The Year 2000. A Framework for Speculation on the Next Thirty-Three Years. Introduction by Daniel Bell. The Macmillan Company, New York, Collier-Macmillan Limited, London 1967, ISBN 0-02-560440-6
* The Next 32 Years as Seen by Herman Kahn and the Hudson Institute (spoluautor) (1968)
* The Rocky Road to Utopia (1969)
* Changing Values and Social Goals (1970)
* The Prospect for Mankind and a Year 2000 Ideology (1972)

Kategória:Futurológovia
Kategória:Strategické myslenie
Kategória:Scenárové myslenie
Kategória:Osobnosti z Newarku (New Jersey)
Peter Russell

**Peter Russell** (* 7. máj 1946) je britský fyzik, psychológ a futurológ.

## Vzdelanie
Študoval matematiku a teoretickú fyziku. Získal tituly z teoretickej fyziky, psychológie a počítačovej vedy na University of Cambridge v Cambridge. Žije v Sausalito v Kalifornii v USA.

## Futurologické aktivity
Zaoberá sa problémami vedenia a budúcej evolúcie ľudstva. Pôsobí v Institute of Noetic Sciences, The World Business Academy a v The Findhorn Foundation. Pracuje pre firmu Global Brain, Inc. so sídlom v Palo Alto v Kalifornii.

## Dielo
* *The TM Technique* (1976)
* *The Brain Book* (1979)
* *The Awakening Earth* (1982)
* *The White Hole in Time. Our Future Evolution and the Meaning of Now* (1992)
* *Waking Up in Time. Finding Inner Peace In Times of Accelerating Change* (1992)(1998) (Okno v čase. Dybbuk. 2011, ISBN 978-80-7438-048-8, 216 str.)
* *The Global Brain Awakens. Our Next Evolutionary Leap* (1995)(2000)
* *From Science to God. A Physicist´s Journey into the Mystery of Consciousness* (2003) (česky *Od vědy k bohu. Fyzikova cesta do mystéria vědomí*. Dybbuk. 2008, ISBN 978-80-86862-68-2, 112 str.
* *The Consciousness Revolution* (spoluautor) (2003) (* Grof, Stanislav, László, Peter, Russell, Peter: *Revoluce vědomí. Transatlantický dialog.* Carpe Momentum, 2014, ISBN 978-80-905334-0-0, 160 str.)

## Referencie

## Externé odkazy
* Peter Russell

Kategória:Britskí fyzici
Kategória:Futurológovia
Kategória:Britskí psychológovia
Anders Wijkman

**Anders Ivar Sven Wijkman** (* 30. september 1944, Štokholm, Švédsko) je švédsky vedec, politik a futurológ.

## Vzdelanie
Vyštudoval ekonómiu a politické vedy na Štokholmskej univerzite. Zaoberá environmentálnymi problémami. 

## Politik
V rokoch 1971 až 1978 bol poslancom švédskeho parlamentu Riksdagu. V rokoch 1999 až 2009 bol poslancom Európskeho parlamentu. 

## Prezident Rímskeho klubu
Je členom Rímskeho klubu. Od roku 2007 vykonával funkciu viceprezidenta Rímskeho klubu. Od novembra 2012 vykonáva funkciu jedného z dvoch prezidentov Rímskeho klubu. Do tejto funkcie bol zvolený valným zhromaždením Rímskeho klubu, ktoré sa konalo v rumunskej Bukurešti. Spolu so švédskym environmentalistom Johanom Rockströmom je spoluautorom poslednej správy pre Rímsky klub Bankrupting Nature. Denying Our Planetary Boundaries. A Report to the Club of Rome (Bankrotovanie prírody - Popieranie našich planetárnych hraníc - Správa pre Rímsky klub), ktorá bola publikovaná v novembri 2012.

## Dielo
Je autorom alebo spoluautorom nasledovných kníh:
* Wijkman, Anders: Unmitigated Disasters. The Victims of Man-Made Catastrophes. Practical Action Publishing, Warwickshire, UK, 2007, ISBN 978-1853396496, 160 str.
* Wijkman, Anders, Timberlake, Lloyd: Natural Disasters. Acts of God or Acts of Man ? New Society Publishers,1998, ISBN 978-0865711266, 143 str.  
* Wijkman, Anders, Rockström, Johan: Bankrupting Nature. Denying Our Planetary Boundaries. A Report to the Club of Rome. Routledge, London, 2012, ISBN 978-0415539692, 208 str. 

## Literatúra
* Klinec, Ivan: Od Limitov rastu k Modrej ekonomike. 40 rokov vydávania správ Rímskemu klubu/Bibliografia Rímskeho klubu. Rozpravy OFS č. 2/2012, Občanská futurologická společnosť, Praha, Prosinec 2012, 188 str.
* Klinec, Ivan: Nový prezidentský tandem na čele Rímskeho klubu. klinec.blog.sme.sk, 14. decembra 2012, http://klinec.blog.sme.sk/c/316052/Novy-prezidentsky-tandem-na-cele-Rimskeho-klubu.html 

## Iné projekty

Kategória:Futurológovia
Kategória:Švédski politici
Kategória:Osobnosti zo Štokholmu
Kategória:Absolventi Štokholmskej univerzity
Kategória:Poslanci Európskeho parlamentu (1999 – 2004)
Kategória:Poslanci Európskeho parlamentu (2004 – 2009)
Kategória:Členovia Riksdagu
Tour de France 2014

**Tour de France 2014** bol 101. ročník najslávnejších cyklistických pretekov sveta – Tour de France. Prvé tri etapy sa jazdili v Anglicku. Pretekári prechádzali cez viaceré významné a historické mestá, vrátane opevneného mesta York. Takzvaný Grand Départ sa konal 5. júna 2014 v meste Leeds a končil v kúpeľnom meste Harrogate. Poslednú, tretiu, etapu v Anglicku ukončili v Londýne. Mimo Francúzska a Anglicka navštívili cyklisti aj Belgicko a Španielsko.

## Tímy

Na štart nastúpilo všetkých 18 UCI Pro tímov, ktoré doplnili štyri kontinentálne tímy.

● kontinentálne tímy
## Trať
Celkovo bolo naplánovaných 21 etáp s celkovou dĺžkou 3656 kilometrov. Na pretekárov čakalo 9 rovinatých, 5 kopcovitých a 6 horských etáp s 5 dojazdmi na vrcholoch. Aj tejto ročník sa rozrástol o mestá, kde sa Tour de France išlo po prvý raz v histórii: Leeds (štart 1. etapy), Harrogate (cieľ 1. etapy), York (štart 2. etapy), Sheffield (cieľ 2. etapy), Cambridge (štart 3. etapy), Ypres (cieľ 5. etapy), Oyonnax, (cieľ 11. etapy), Risoul (cieľ 14. etapy) a Maubourguet Pays du Val d’Adour (štart 19. etapy). Organizátori Tour de France boli pre nepriaznivé počasie nútení upraviť časť piatej etapy cyklistických pretekov.

## Vedenie po etapách

## Celkové poradie

### Klasifikácia tímov

## Referencie

## Iné projekty

## Externé odkazy
* oficiálna stránka pretekov
* slovenská stránka o Tour de France 
* Tour de France 2014 – etapy, profily trate 

2014
Kategória:Cyklistika v 2014
Kategória:2014 vo Francúzsku
Kategória:2014 v Belgicku
Kategória:2014 v Spojenom kráľovstve
Kategória:2014 v Španielsku
Voyage 34: The Complete Trip

***Voyage 34: The Complete Trip*** je kompilačný album od britskej progresívnej skupiny Porcupine Tree. Napriek tomu, že kompilácia jednotlivých nahrávok vznikla v rokoch 1992, alebo 1993, album bol vydaný až v roku 2000. Jeho reedícia vyšla v roku 2004.

## Charakteristika
Album pôvodne pochádza z jednej skladby, ktorá mala byť na druhom štúdiovom projekte Porcupine Tree, ktorý vyšiel pod názvom *[[Up the Downstair]]*. Orignálna 30-minútová nahrávka, „Voyage 34“, sa mala nachádzať na druhom CD nosiči pôvodne mieneného dvojalbumu. Namiesto toho boli v roku 1992 nahraté dve jej časti ako single „Voyage 34 (Phase 1)“ a „Voyage 34 (Phase 2)“.

V roku 1993 vyšli pod titulom *Voyage 34: Remixes* dve ďalšie remixované verzie originálneho singlu: „Voyage 34 (Phase 3)“ bola verzia od britskej elektronickej formácie Astralasia a ďalšia verzia, ktorú zremixovali Steven Wilson a Richard Barbieri pod názvom „Voyage 34 (Phase 4)“. Cez všetky štyri nahrávky sa opakuje samplovaný hlas spevu zo skladby „As the Bell Rings the Maypole Spins“, nahratej na album *[[Aion]]* od austrálskej formácie Dead Can Dance. 

Verzia albumu *Voyage 34: The Complete Trip* je kompiláciou všetkých štyroch fáz na jednom nosiči.

Napriek tomu, že ide z väčšej časti o inštrumentálnu kompozíciu, „Voyage 34“ je konceptuálny album, ktorý je vedený hovoreným monológom o mladom mužovi, menom Brian a jeho zážitkoch LSD. Po hudobnej stránke ide o fúziu progresívneho rocku, psychedélie a trance music. Všetky štyri fázy sú si podobné. Sú akumuláciou syntetizátorov, gitarového sóla štýlom pripomínajúceho Davida Gilmoura s vibrujúcou basovou líniou a elektronických bicích nástrojov. Hlas pripomínajúci prejav Tima Learyho v „Think For Yourself. Question authority“...

## Zoznam skladieb
#„Phase I“ – 12:55
#„Phase II“ – 17:31
#„Phase III“ – 19:29
#„Phase IV“ - 13:42

## Referencie

## Zdroj

Kategória:Albumy Porcupine Tree
Kategória:Kompilačné albumy z 2000
Nútená práca

[náhľad|Nútene nasadená robotníčka z Východnej Európy v továrni [I.G. Farben blízko Osvienčimu, počas druhej svetovej vojny.]]
**Nútená práca** alebo **povinná práca** je práca alebo služba, ktorá je od osoby vymáhaná pod hrozbou trestu. Takáto osoba sa na danú prácu neponúkla dobrovoľne.

Nútená práca môže mať rôzne formy, vrátane dlhového otroctva, obchodovania s ľuďmi a iné formy novodobého otroctva. Obeťami sú často najzraniteľnejšie osoby - ženy a dievčatá nútené k prostitúcii, zadlžení migranti, továrenskí alebo poľnohospodárski robotníci, ktorým nie je umožnené jednoduchým spôsobom opustiť svoje zamestnanie a za ich prácu im je vyplácaná veľmi nízka alebo žiadna mzda. Za nútenú prácu nemožno považovať:
* prácu alebo službu vyžadovaná v dôsledku povinnej vojenskej služby, ak sa jedná o prácu čisto vojenskej povahy;
* prácu alebo službu, ktorá tvorí súčasť bežných občianskych povinností občanov zvrchovanej krajiny.
* prácu alebo službu vyžadovanú od osoby odpykávajúcej si trest vynesený riadnym súdom, ak je uvedená práca alebo služba vykonávaná pod dohľadom a kontrolou orgánu verejnej moci, a táto osoba nie je najatá alebo daná k dispozícii fyzickým osobám, spoločnostiam alebo združeniam;
* prácu alebo službu vyžadovanú v prípade núdze alebo všeobecného ohrozenia, napr. v prípade vojny, živelnej pohromy ohrozenia požiar, povodňou, hladomorom, zemetrasením, prudkej epidémie alebo nákazy zvierat atď.
* drobné komunálne služby, ktoré uskutočňujú členovia komunity a sú v priamom záujme spomínanej komunity.

Podľa údajov Medzinárodnej organizácie práce bolo obeťou nútenej práce v roku 2012 asi 21 miliónov ľudí, z toho 11,4 milióna žien a dievčat a 9,5 milióna mužov a chlapcov.

## Referencie

## Iné projekty


Kategória:Práca
Blackfield (album)

***Blackfield*** je debutový štúdiový album art rockovej kapely Blackfield, ktorý vo februári 2004 vydalo hudobné vydavateľstvo Snapper Music/Helicon. V auguste toho istého roku vyšla reedícia albumu spolu s ďalším CD diskom na ktorom sa nachádzajú tri bonusové skladby. Ďalšie vydania tohto albumu vyšli spolu s bonusovými skladbami na jednom CD disku.

Dve skladby sú anglickými coververziami dvoch pôvodných hebrejských skladieb Aviva Geffena: „Cloudy Now“ (עכשיו מעונן) z roku 1993 a „Scars“ (צלקות) z roku 2000. Z albumu boli vydané štyri single: „Hello“, „Pain“, „Blackfield“ a „Cloudy Now“.

## Zoznam skladieb
# „Open Mind“ (Steven Wilson/Aviv Geffen) - 3:51
# „Blackfield“ (Wilson) - 4:06
# „Glow“ (Steven Wilson/Aviv Geffen) - 4:00
# „Scars“ (Steven Wilson/Aviv Geffen) - 4:00
# „Lullaby“ (Wilson) - 3:33
# „Pain“ (Geffen) - 3:49
# „Summer“ (Steven Wilson/Aviv Geffen) - 4:12
# „Cloudy Now“ (Steven Wilson/Aviv Geffen) - 3:34
# „The Hole in Me“ (Geffen) - 2:47
# „Hello“ (Steven Wilson/Aviv Geffen) - 3:09
#;Bonusy
# „Perfect World“ (Steven Wilson/Aviv Geffen) - 3:53
# „Where Is My Love?“ (Geffen) - 3:03
# „Cloudy Now (Live)“ (Steven Wilson/Aviv Geffen) - 3:43

## Výroba albumu

;Blackfield
* Aviv Geffen - klávesy, ďalšia gitara, spev
* Steven Wilson - gitara, klávesy, vokály
* Daniel Salomon - piano
* Seffy Efrati - basová gitara
* Tomer Z - bicie nástroje, perkusie

;Spolupráca na nahrávaní
* Gavin Harrison - bicie, perkusie v skladbách „Open Mind“, "Pain" a "Perfect World"
* Chris Maitland - bicie, perkusie v skladbách „Blackfield“, „The Hole in Me“, „Hello“ a „Cloudy Now (live)“, vokály v skladbe „Cloudy Now (live)“
* Yirmi Kaplan - bicie, perkusie v skladbách „Glow“ a „Summer“
* Daniel Salomon - piano, klávesy, vokály v skladbe „Cloudy Now (live)“
* Seffy Efrati - basová gitara v skladbe „Cloudy Now (live)“
* The Mistakes - nástroje  v skladbe „Scars“
* sláčiky v skladbách „Open Mind“, „Lullaby“, „Summer“ a „Hello“ nahral Illusion quartet dirigovaný Danielom Salomonom.

;Produkcia
* Steven Wilson&nbsp;– producent, mixáž
* Aviv Geffen&nbsp;- producent
* Shlomy Kane'an, Barack Gabison, Eyal Dafna&nbsp;- technici
* Chris Blair&nbsp;– mastering
* Lasse Hoile&nbsp;– fotografie
* Carl Glover&nbsp;– dizajn

## Referencie

## Zdroj

Kategória:Hudobné albumy z 2004
Kategória:Debutové albumy
Kategória:Albumy Blackfield
Arthur Kane

**Arthur Kane**, rodným menom **Arthur Harold Kane Jr** (* 3. február 1949, New York, New York, USA – † 13. júl 2004, Los Angeles, Kalifornia) bol americký hudobník, najznámejší ako basgitarista skupiny New York Dolls.

## Život
Svoju kariéru začal ako člen skupiny Actress, v ktorej okrem neho pôsobili ešte Johnny Thunders, Rick Rivets a Billy Murcia. Neskôr spolu s Thundersom, Murciom, Davidom Johansenom a Sylvainom Sylvainom založil skupinu New York Dolls. Po rozpade skupiny v roku 1975 Kane hral napríklad so Sidom Viciousom a Blackie Lawlessom.

Roku 2004 bola obnovená skupina New York Dolls a v jej zostave bol aj Kane. V júli 2014 bol na vyšetrení v nemocnici s podozrením na pneumóniu. Lekári mu diagnostikovali leukémiu a Kane 13. júla 2014 vo veku päťdesiatpäť rokov zomrel. 

V roku 2006 bol o ňom natočený dokumentárny film *[[New York Doll]]*; tiež napísal autobiografiu nazvanú *I, Doll*.

## Referencie

## Externé odkazy
* Arthur Kane na Find a Grave

## Zdroj

Kategória:Rockoví basgitaristi USA
Kategória:Rockoví gitaristi USA
Kategória:Glam rockoví hudobníci
Kategória:Osobnosti z New Yorku
Kategória:Úmrtia na leukémiu
Le Plus Grand Français de tous les temps

**Le Plus Grand Français de tous les temps** (Najväčší Francúz) bola televízna šou, francúzska odnož formátu BBC 100 Greatest Britons, ktorá podľa svojho britského vzoru hľadala formou ankety sto najvýznamnejších Francúzov histórie. Šou vysielala televízia France 2 v roku 2005, finále bolo vysielané z budovy francúzskeho senátu. Nápadné oproti iným národným mutáciám ankety bolo vyššie zastúpenie umelcov, najmä spevákov a hercov.

## Výsledky
[thumb|150px|[Charles de Gaulle]]
[thumb|150px|[Louis Pasteur]]
[thumb|150px|[Abbé Pierre]]
[thumb|150px|[Maria Curieová-Skłodowská]]
[thumb|150px|[Victor Hugo]]
[thumb|150px|[Molière]]
[thumb|150px|[Jacques-Yves Cousteau]]
[thumb|150px|[Édith Piaf]]

# Charles de Gaulle 
# Louis Pasteur 
# Abbé Pierre 
# Maria Curieová-Skłodowská 
# Coluche 
# Victor Hugo
# Bourvil 
# Molière 
# Jacques-Yves Cousteau
# Édith Piaf 
# Marcel Pagnol 
# Georges Brassens 
# Fernandel 
# Jean de La Fontaine 
# Jules Verne 
# Napoleon Bonaparte 
# Louis de Funès 
# Jean Gabin 
# Daniel Balavoine 
# Serge Gainsbourg 
# Zinedine Zidane 
# Karol Veľký 
# Lino Ventura 
# François Mitterrand 
# Gustave Eiffel 
# Émile Zola 
# Sestra Emmanuelle 
# Jean Moulin 
# Charles Aznavour 
# Yves Montand 
# Jana z Arku 
# Philippe Leclerc de Hauteclocque 
# Voltaire 
# Johnny Hallyday 
# Antoine de Saint-Exupéry 
# Claude François 
# Christian Cabrol 
# Jean-Paul Belmondo 
# Jules Ferry 
# Louis Lumière 
# Michel Platini 
# Jacques Chirac 
# Charles Trenet 
# Georges Pompidou 
# Michel Sardou 
# Simone Signoretová
# Haroun Tazieff 
# Jacques Prévert 
# Éric Tabarly 
# Ľudovít XIV. 
# David Douillet 
# Henri Salvador 
# Jean-Jacques Goldman 
# Jean Jaurès 
# Jean Marais 
# Yannick Noah 
# Albert Camus 
# Dalida 
# Léon Zitrone 
# Nicolas Hulot 
# Simone Veilová 
# Alain Delon 
# Patrick Poivre d'Arvor 
# Aimé Jacquet 
# Francis Cabrel 
# Brigitte Bardotová 
# Guy de Maupassant 
# Alexandre Dumas starší 
# Honoré de Balzac 
# Paul Verlaine 
# Jean-Jacques Rousseau 
# Maximilien Robespierre 
# Renaud Séchan 
# Bernard Kouchner 
# Claude Monet 
# Michel Serrault 
# Auguste Renoir 
# Michel Drucker 
# Raimu 
# Vercingetorix 
# Raymond Poulidor 
# Charles Baudelaire 
# Pierre Corneille 
# Arthur Rimbaud 
# Georges Clemenceau 
# Gilbert Bécaud 
# José Bové 
# Jean Ferrat 
# Lionel Jospin 
# Jean Cocteau 
# Luc Besson 
# Tino Rossi 
# Pierre de Coubertin 
# Jean Renoir 
# Gérard Philipe 
# Jean-Paul Sartre 
# Catherine Deneuve 
# Serge Reggiani 
# Gérard Depardieu 
# Françoise Dolto

## Referencie

## Pozri aj
*  Najväčší Slovák 
*  Il più grande italiano di tutti i tempi
*  100 Greatest Britons 
*  Unsere Besten 
*  Suuret suomalaiset 
*  Největší Čech
*  The Greatest American
*  El Español de la Historia 
*  Great South Africans
*  Imia Rossii

## Zdroj

Kategória:Televízne súťaže
Kategória:Kultúra vo Francúzsku
Kategória:Francúzske osobnosti
Fats Waller

**Thomas Wright "Fats" Waller** (* 21. máj 1904, New York, USA – † 15. december 1943, Kansas City, Missouri, USA) bol vplyvný americký jazzový klavirista, organista, skladateľ, spevák a komik. Pričinil sa na inovácii štýlu stride piano, ktorý sa stal základom pre moderný jazzový klavír. Medzi jeho najznámejšie kompozície patria „Ain't Misbehavin'“ a „Honeysuckle Rose“. Dňa 15. decembra 1943 počas svojej cesty vlakom podľahol zápalu pľúc neďaleko mesta Kansas City. V rokoch 1984 a 1999 získal posmrtne cenu Grammy Hall of Fame Award.

## Referencie

## Externé odkazy
*Fats Waller piano rollography
*Red Hot Jazz, výber náhrávok Fats Wallera

## Zdroj

Kategória:Klaviristi USA
Kategória:Džezoví hudobníci USA
Kategória:Komici USA
Kategória:Speváci afroamerického pôvodu
Kategória:Džezoví hudobníci afroamerického pôvodu
Kategória:Swing
Kategória:Osobnosti USA afroamerického pôvodu
Kategória:Osobnosti z New Yorku
Omagh

**Omagh** (, šk. Omey) je mesto v Severnom Írsku, ležiace asi 50 km na juh od mesta Londonderry a 80 km na západ od hlavného mesta Severného Írska - Belfastu. 

Leží v grófstve Tyrone, ktorého je administratívnym centrom. Žije tu niečo vyše 21-tisíc obyvateľov (odhad 2008). Rozloha mesta je 16,398 km². V okrese Omagh, ktorého je centom, žije 51-tisíc obyvateľov.

## Bombové útoky
15. augusta 1998 tu podnikla Pravá írska republikánska armáda bombový útok, pri ktorom zahynulo 29 ľudí. Bomba bola umiestnená v aute a vybuchla v centre mesta.

Podobne v apríli 2011 bomba, umiestnená v aute, zabila policajného dôstojníka Ronana Kerra. 

## Partnerské mestá
*  L’Haÿ-les-Roses, Francúzsko, 1996

## Referencie

## Iné projekty

## Externé odkazy
*

Kategória:Mestá v Severnom Írsku
Kategória:Ulster
Kategória:Grófstvo Tyrone
Armagh (mesto v Írsku)

náhľad|Katedrála sv. Patrika (Church of Ireland).
**Armagh** (, šk. Airmagh alebo Armagh) je mesto v Severnom Írsku, ležiace asi 65&nbsp;km juhozápadne od hlavného mesta Severného Írska - Belfastu. Je sídlom armaghského arcibiskupa. Ležia tu dve katedrály zasvätené sv. Patrikovi (katolícka a anglikánska). V anglikánskej katedrále, založenej už v 5. storočí, je pochovaný írsky kráľ Brian Boru.

Leží v rovnomennom tradičnom grófstve, ktorého je administratívnym centrom. Žije tu asi 15&nbsp;000 obyvateľov (odhad 2008), je tak najmenším mestom Severného Írska. Rozloha mesta je 10,313&nbsp;km². 

## Referencie

## Iné projekty

## Externé odkazy
*

Kategória:Mestá v Severnom Írsku
Kategória:Ulster
Kategória:Grófstvo Armagh
Armagh

**Armagh** môže byť:
*mesto v Severnom Írsku, pozri Armagh (mesto v Írsku)
*okres v Severnom Írsku, pozri Armagh (okres)
*tradičné grófstvo v Severnom Írsku, pozri Armagh (grófstvo)
*sídlo v USA, pozri:
**Armagh (Louisiana) 
**Armagh (Maryland)
**Armagh (Pennsylvánia)
Billy Murcia

**Billy Murcia** (* 9. október 1951, Bogota, Kolumbia – † 6. november 1972, Londýn, Spojené kráľovstvo) bol americký bubeník.

## Život
Narodil sa v Kolumbii a v detstve sa presťahoval do New Yorku. V šesťdesiatych rokoch chodil na rovnakú strednú školu ako Sylvain Sylvain, ktorý bol tiež prisťahovalec. Dvojica sa skamarátila a neskôr stretla ešte Johnnyho Thundersa, ktorý tu tiež študoval. Svoju prvú skupinu nazvanú The Pox Murcia založil roku 1967; neskôr prešiel niekoľkými ďalšími skupinami a roku 1971 spolu s Thundersom, Sylvainom, Davidom Johansenom a Arthurom Kanom založil skupinu New York Dolls.

Počas turné po Spojenom kráľovstve, pri ktorom skupina robila predkapelu Rodovi Stewartovi, bol Murcia pozvaný na večierok. Tu sa po kombinácii alkoholu a drog začal dusiť. Ostatní účastníci večierku sa ho snažili oživiť studeným kúpeľom a horúcou kávou, ale Murcia nakoniec zomrel. Hoci členovia skupiny uvažovali o ukončenia jej činnosti, nakoniec sa tak nestalo a na Murciove miesto nastúpil Jerry Nolan. Johnny Thunders o ňom neskôr napísal pieseň „Billy Boy“.

## Referencie

## Externé odkazy
* Billy Murcia na Find a Grave

## Zdroj

Kategória:Rockoví bubeníci USA
Kategória:Protopunkoví hudobníci
Kategória:Osobnosti USA kolumbijského pôvodu
Kategória:Osobnosti z Bogoty
Arnstadt

náhľad|Kostol Panny Márie
**Arnstadt** je mesto v nemeckej spolkovej krajine Durínsko, ležiace na rieke Gere. Je správnym centrom krajinského okresu Ilm-Kreises. Nachádza sa približne  južne od Erfurtu, hlavného mesta spolkovej krajiny. V roku 2011 tu žilo vyše 23 000 obyvateľov.

Prvá písomná zmienka o meste je z roku 704 a Arnstadt je tak najstarším mestom v Durínsku a súčasne patrí k najstarším mestám celého Nemecka. Do 18. storočia bolo sídelným mestom kniežat z kniežatstva Schwarzburg-Sondershausen. Pobýval tu tiež Johann Sebastian Bach. Mesto má zachovalé historické centrum. Známe sú aj tunajšie Durínske klobásy. Arnstadt leží na okraji Durínskeho lesa a býva preto často označovaný ako *brána do Durínskeho lesa* ().

Mesto leží v priemyselnej oblasti Durínska. V dnešnom modernom Arnstadte je rozvinutý sklársky priemysel. Vyrábajú sa tu aj solárne panely. Ďalším rozvinutým odvetvím je drevospracujúci priemysel. V neďalekom okolí sa ťaží mangán. Od roku 1977 je tu každoročne poriadaný atletický halový výškarský míting. V roku 2006 tu padol svetový rekord v ženskej kategórii, ktorého držiteľkou je švédska výškarka Kajsa Bergqvistová.

## Partnerské mestá
*  Dubí, Česko
*  Gurk, Rakúsko
*  Kassel, Nemecko
*  Le Bouscat, Francúzsko

## Referencie

## Iné projekty

## Externé odkazy
* Oficiálna stránka

## Zdroj


Kategória:Mestá v Durínsku
Incredible Expanding Mindfuck

**Incredible Expanding Mindfuck**, niekedy známy aj ako I.E.M. bol hudobný projekt, ktorý založil líder  Porcupine Tree, Steven Wilson. Diela vytvorené v rámci tohto projektu boli zásadne ovplyvnené hudobným žánrom, známym ako Krautrock a experimentálnou hudbou 60. a 70. rokov 20. storočia.  

O projekte I.E.M. je málo oficiálnych informácií, lebo aj letáky, ktoré sú súčasťou obalov albumov sú na informácie skúpe. Wilsonove práce pre tento projekt pôvodne pochádzajú z častí experimentálnych psychedelických nahrávok, ktoré tvoril pri výrobe materiálu Porcupine Tree pred albumom  *[[Stupid Dream]]*. Hudobný štýl projektu je ovplyvnený aj hudobným štýlom umelcov tzv. „kozmického džezu“ akým bol napríklad Sun Ra. V porovnaní s Porcupine Tree je hudobné dielo v projekte I.E.M. omnoho viac experimentálne a je takmer úplne inštrumentálne. Skoro všetky nahrávky nástrojov produkoval Steven Wilson s niektorými výnimkami, kedy s ním spolupracoval bývalý člen projektu Bark Psychosis, hráč na bicie nástroje Mark Simnett. 

Prvý hudobný album projektu Incredible Expanding Mindfuck vyšiel u hudobného vydavateľa Delerium Records v roku 1996 a mal titul *[[I.E.M. (album)|I.E.M.]]*. Po ňom nasledovala limitovaná edícia EP s názvom *[[An Escalator to Christmas]]*. Poslednými hudobnými projektami, ktoré pod značkou I.E.M. vyšli boli v roku 2001 albumy *[[Arcadia Son]]* a *[[Have Come for Your Children]]*.

V júni roku 2010 vydalo hudobné vydavateľstvo boxset štyroch CD so všetkými oficiálnymi albumami projektu: *I.E.M.*, *An Escalator to Christmas*, *Arcadia Son* and *I.E.M. Have Come for Your Children*. Vyšla ako limitovaná edícia 2&nbsp;000&nbsp;kópií, ktorá bola komentovaná ako „pocta a záverečná rozlúčka s I.E.M.“.

## Diskografia
;Štúdiové albumy
*1996 - *[[I.E.M. (album)|I.E.M.]]*
*2001 - *[[Arcadia Son]]*
*2001 - *[[Have Come for Your Children|I.E.M. Have Come for Your Children]]*
;EP
*1999 - *[[An Escalator to Christmas]]*
;Kompilácie
*2005 - *[[I.E.M. 1996-1999]]*
*2010 - *Complete I.E.M.*

## Referencie

## Zdroj

Kategória:Porcupine Tree
Kategória:Britské hudobné skupiny
Kategória:Krautrockové hudobné skupiny
Sylvain Sylvain

**Sylvain Sylvain**, rodným menom **Sylvain Mizrahi** (* 14. február 1951, Káhira, Egypt – † 13. január 2021, USA) bol americký rockový gitarista, najviac známy ako člen skupiny New York Dolls.

## Život
Narodil sa v Káhire do židovskej rodiny a roku 1956 spolu s rodinou odišiel do Spojených štátov amerických. V šesťdesiatych rokoch chodil na rovnakú strednú školu ako Billy Murcia, ktorý bol tiež prisťahovalec. Roku 1971 spolu s Murciom, Johnnym Thundersom, Davidom Johansenom a Arthurom Kanom založil skupinu New York Dolls. So skupinou vystupoval až do jej rozpadu v roku 1976 a následne sa vydal na sólovú dráhu, počas ktorej však vydal iba jeden album nazvaný „Sylvain Sylvain“.

Taktiež spolupracoval s Davidom Johansenom na jeho sólových albumoch a neskôr založil skupinu *The Criminals*. Neskôr vystupoval s niekoľkými rôznymi skupinami a od roku 2004 opäť vystupoval so skupinou *New York Dolls*. V roku 2010 založil skupinu *The Batusis*, v ktorej spolu sním hral Cheetah Chrome zo skupiny The Dead Boys. V rokoch 2013 až 2014 odohral turné nazvané Sex Doll Tour spolu s Glenom Matlockom z kapely Sex Pistols.

## Referencie


## Externé odkazy
* Sylvain Sylvain na Allmusic

## Zdroj

Kategória:Rockoví gitaristi USA
Kategória:Protopunkoví hudobníci
Kategória:Osobnosti USA židovského pôvodu
Kategória:Hudobníci židovského pôvodu
Kategória:Osobnosti z Káhiry
Frank Infante

**Frank Infante** (* 15. november 1951) je americký gitarista a basgitarista.

Narodil sa v New Yorku a na začiatku svojej kariéry hral s prevažne bluesovými skupinami ako napríklad *The Elegant End* a *World War III*. Roku 1975 nastúpil k skupine Sniper a v roku 1977 začal spolupracovať so skupinou Blondie. Hral na jej albume *[[Plastic Letters]]*, ale nie je tu uvedený ako člen skupiny, ale ako štúdiový hudobník (taktiež nie je súčasťou fotografie na obale albumu). So skupinou vystupoval až do jej rozpadu v roku 1982 ale po obnovení kapely už s nimi nehral.

V roku 1981 hral na albume *[[Bad Reputation]]* speváčky Joan Jett a neskôr bol členom skupiny Divinyls alebo sprievodnej skupiny speváka Iggyho Popa. V roku 2006 bol uvedený do Rock and Roll Hall of Fame ako člen skupiny Blondie. V rokoch 2010 až 2011 bol členom skupiny New York Dolls, s ktorou nahral album *[[Dancing Backward in High Heels]]* a takisto vedie vlastnú skupinu Infante's Inferno, v ktorej hrajú ešte bubeník Clem Burke a basgitarista Steve Fishman.

## Referencie


## Zdroj

Kategória:Rockoví gitaristi USA
Kategória:Rockoví basgitaristi USA
Kategória:Bluesoví gitaristi USA
Kategória:Bluesoví basgitaristi USA
Kategória:Členovia skupiny Blondie
Dick Berk

**Dick Berk** (* 22. máj 1939, San Francisco, Kalifornia, USA – † 8. február 2014, Portland, Oregon) bol americký džezový bubeník.

## Život
Študoval na Berklee College of Music a svoju kariéru začal začiatkom šesťdesiatych rokov hraním v kluboch v okolí Bostonu. V roku 1962 sa presťahoval do New Yorku, kde hral s Tedom Cursonom. Koncom šesťdesiatych rokov sa presťahoval do Los Angeles, kde pokračoval v aktívnej hudobnej kariére. Začiatkom osemdesiatych rokov založil Jazz Adoption Agency. Počas svojej kariéry vydal niekoľko albumov ako líder a spolupracoval s mnohými ďalšími hudobníkmi, medzi ktorých patria Blue Mitchell, Jean-Luc Ponty, Milt Jackson, George Duke a Don Friedman. Zomrel v roku 2014 vo veku 74 rokov. Aj keď bol už dlhšiu dobu chorý, až do konca života sa venoval hudbe.

## Referencie


## Zdroj

Kategória:Džezoví bubeníci USA
Kategória:Absolventi Berklee College of Music
Kategória:Osobnosti zo San Francisca
Jeff Ballard

**Jeff Ballard** (* 17. september 1963) je americký jazzový bubeník.

## Život
Svoju kariéru začal v polovici osemdesiatych rokov, kedy spolupracoval napríklad so saxofonistom Harveyom Wainapelom. Od roku 1988 pôsobil tri roky v sprievodnej skupine speváka a klaviristu Raya Charlesa. Spolu s kontrabasistom Larrym Grenadierom a saxofonistom Markom Turnerom pôsobí v skupine Fly, ktorá svoj prvý album vydala v roku 2004. Rovnako je členom tria klaviristu Brada Mehldaua. Počas svojej kariéry spolupracoval s radom ďalších hudobníkov, medzi ktorých patria napríklad Chick Corea, Pat Metheny alebo Avišaj Kohen. V roku 2014 vydal vlastný album *Time's Tales*, na ktorom vedľa Ballarda hrá ešte saxofonista Miguel Zenón a gitarista Lionel Loueke.

## Referencie


## Externé odkazy
* Oficiálny web 
* Jeff Ballard na Allmusic

## Zdroj

Kategória:Džezoví bubeníci USA
Kategória:Osobnosti z Kalifornie
Donald Bailey

**Donald Orlando „Duck“ Bailey** (* 26. marec 1933, Philadelphia, Pensylvánia – † 15. október 2013, Montclair, Kalifornia) bol americký jazzový bubeník.

## Život
V rokoch 19561964 hral v skupine organistu Jimmyho Smitha, s ktorým tiež nahral rad albumov. V nasledujúcich rokoch pôsobil v Los Angeles ako štúdiový hudobník a neskôr sa usadil v Japonsku, kde spolupracoval s mnohými tunajšími jazzovými hudobníkmi. Počas svojej kariéry nakrútil niekoľko albumov pod svojím menom a spolupracoval s mnohými hudobníkmi, medzi ktorých patria Hampton Hawes, Harold Land, Oliver Nelson, George Benson, Sarah Vaughan alebo Carmen McRae.

## Referencie


## Zdroj

Kategória:Džezoví bubeníci USA
Kategória:Osobnosti z Philadelphie
Dave Bailey

**Dave Bailey** (* 22. február 1926, Portsmouth, Virgínia, USA – † 28. december 2023) bol americký jazzový bubeník.

## Život
Študoval hru na bicie na Music Center Conservatory v New Yorku a následne počas druhej svetovej vojny odišiel do armády. V rokoch 1951 až 1953 hral s Herbiem Jonesom. V roku 1969 sa prestal venovať hudbe a začal pracovať ako letecký inštruktor. V roku 1973 sa opäť k hudbe vrátil. Počas svojej kariéry spolupracoval s mnohými hudobníkmi, medzi ktorých patria napríklad Lou Donaldson, Gerry Mulligan, Lucky Thompson, Lalo Schifrin alebo Ben Webster.

## Referencie

## Zdroj

Kategória:Džezoví bubeníci USA
Kategória:Osobnosti z Portsmouthu (Virgínia)
Bobby Rosengarden

**Bobby Rosengarden**, rodným menom **Robert Marshall Rosengarden** (* 23. apríl 1924 – † 27. február 2007) bol americký jazzový bubeník.

## Život
Narodil sa v meste Elgin v americkom štáte Illinois a na bicie začal hrať vo veku dvanástich rokov. Po dokončení štúdií na University of Michigan hral počas druhej svetovej vojny vo vojenských kapelách. V nasledujúcich rokoch hral v New Yorku s rôznymi kapelami a pracoval aj ako štúdiový hudobník. V rokoch 1949 až 1968 pracoval pre televíziu NBC a v rokoch 1969 až 1974 pre ABC. Počas svojej kariéry spolupracoval s mnohými hudobníkmi, medzi ktorých patria napríklad Duke Ellington, Ray Charles, Oliver Nelson alebo Dick Hyman. Zomrel na zlyhanie obličiek vo veku 82 rokov.

## Referencie


## Externé odkazy
* 

## Zdroj

Kategória:Džezoví bubeníci USA
Kategória:Osobnosti z Illinoisu